દેશનાં સૌથી પૈસાદાર બિઝનેસમેન મુકેશ અંબાણીનાં પુત્ર આકાશ અંબાણીની સગાઈ ૩૦ જૂને પ્રતિષ્ઠિત ડાયમંડ બિઝનેસમેન રસેલ મહેતાની પુત્રી શ્લોકા મહેતા સાથે થવાની છે. સગાઈ પહેલા આકાશ અને શ્લોકાની મહેંદી સેરેમની યોજાઈ હતી. આ સેરેમનીમાં બોલીવુડની કેટલીક હસ્તિઓએ હાજરી આપી હતી. જેમાં પ્રિયંકા ચોપરા પણ પોતાના કથિત બોયફ્રેન્ડ નીક જોનસ સાથે હાજર રહી હતી. આ ઉપરાંત દીયા મિર્ઝા પણ મહેંદી સેરેમનીમાં હાજર રહી હતી. પ્રિયંકા, નીક અને પ્રિયંકાની માતા ત્રણેએ સફેદ કલરનાં વસ્ત્ર પરિધાન કર્યાં હતાં. નિકે પણ સફેદ કલરનો કુર્તો પહેર્યો હતો. શ્લોકા મહેતાએ બ્લૂ કલરની લહેંગા-ચોલી પહેર્યા હતાં. મુકેશ અંબાણીની બહેન ઈશા અંબાણીએ પિંક કલરનો લહેંગો પહેર્યો હતો જેમાં તે ખૂબ જ સુંદર લાગી રહી હતી. પ્રિયંકાએ આકાશ અને શ્લોકા સાથેની એક તસવીર ઈન્સ્ટાગ્રામ પર પોસ્ટ કરીને બંનેને શુભેચ્છા પણ આપી હતી.